गोदावरी नदी
गोदावरी दक्षिण भारत की एक प्रमुख नदी है| यह नदी दूसरी प्रायद्वीपीय नदियों में से सबसे बड़ी नदी है। इसे दक्षिण गंगा भी कहा जाता है। इसकी उत्पत्ति पश्चिमी घाट में त्रयंबक पहाड़ी से हुई है। यह महाराष्ट्र में नासिक जिले से निकलती है। इसकी लम्बाई प्रायः 1465 किलोमीटर है। इस नदी का पाट बहुत बड़ा है। गोदावरी की उपनदियों में प्रमुख हैं प्राणहिता, इन्द्रावती, मंजिरा। यह महाराष्ट, तेलंगाना और आंध्र प्रदेश से बहते हुए राजहमुन्द्री शहर के समीप बंगाल की खाड़ी मे जाकर मिलती है।
दक्षिण कोयल नदी
दक्षिण कोयल नदी भारत के झारखण्ड और ओड़िशा राज्यों में बहने वाली एक 285 किमी (177 मील) लम्बी नदी है। यह झारखण्ड में छोटे नागपुर पठार पर लोहरदग्गा के समीप लावापानी जलप्रपात पर उत्पन्न होती है। झारखण्ड में तीन धाराएँ इसमें जल प्रदान करती हैं - उत्तर कारो, दक्षिण कारो और कोइना। इसमें सिंहभूम नदी और बेलसियंगर नदी भी विलय होती हैं। फिर यह ओड़िशा में प्रवेश करती है जहाँ यह शंख नदी से संगम करती है, जिसके बाद संयुक्त नदी को ब्राह्मणी नदी कहा जाता है, जो महानदी के नदीतंत्र का भाग है।